Item ist alhie vor die stete gekomen Bertold Burhamer von Danzik, vorlegende, wie das etliche Liifflandsche stete im obirgeschreben haben, als von vorboten reisen, dowidder her seyn gut, als salcz, kegen Abow geschift sulde haben etc. Des so hat her sich von sulcher bedassunge wegen czu allem rechte, mit hande adir mit munde adir wie is die stede erkennen, erbooten, und hat furder siener unschuld brieffe von Coppenhaven, und ab men me von im begerende were von sulcher sache wegen, do hat her sich ouch czu erboten, bittende diese stete, ab her brieffe sulcher entschuldunge wurde bedorffen, das man im dorinne furderlich und behulffen syn welde. Das dy stete czu en genomen haben, wenne im das not syn wirt, czu thunde.